Bisa bikin puisi dengan judul ini?
nan

Coba gunakan puisi ini dari judul kamu kasih :
BENDHE REVOLUSI Dening Sdwijosusastro 
 Bendhe revolusi umyung gumuruh 
 Aruh-aruh anak pertiwi jiwa andana warih 
 Iki bumimu, iki wutah getihmu! 
 Apa pinangka pisungsungmu 
 Kalamun bumi lan bangsamu dicecamah penjajah? 
 Apa pinangka sumbangsihmu 
 Kalamun wulu wetu watah getihmu ditawu satru? 
 Bendhe revolusi geter gumleger 
 Ngobong semangat anak pertiwi jiwa satriya 
 Iki bumimu, iki wutah getihmu! 
 Ayo, bersatu usir penjajah!!!!!!! 
 Bendhe revolusi pinangka tengara 
 Adeging Republik Indonesia 
 Ayo, jaga Negara iki!! 
 Isi kamardikan iki!! 
 Awit nalika leluhurmu titip kamardikan iki 
 Ledhoring mimis mbabat mayuta-yuta nyawa 
 Mula, aja mbok sengguh kalamun kamardikan iki 
 Amrik arum lir cendhana sari 
 Dene kowe para penerus 
 Mung bisa lungguh jegang sila tumpang 
 Tanpa krekat ngisi kamardikan negara iki 
 Aja mbok sengguh kalamun para syuhada kanga taker marus 
 Bisa nyecep maduning kaswargan 
 Kalamun kowe para penerus 
 Mung bisa apal nembang lagu perjuangan 
 Tanpa urun berjuang 
 Ayo, obong makantar semangat membangun 
 Dimen gumerahing bendhe revolusi Ora mung dumeling pinangka pepeling adeging republik iki 
 Nanging dadi cambuk gumeroting rodha pembangunan (Sleman , 16 Agustus 1993)